PROVVEDIMENTI ĠENERALI TA' SEJĦA GĦALL-APPLIKAZZJONIJIET SECTOR-WIDE GĦAL POSTIJIET SKONT IL-CLASSIFICATION AGREEMENT Benefiċċji applikabbli, kundizzjonijiet u regoli/regolamenti 1.1 Is-sejħa għall-applikazzjonijiet hija soġġetta għal kwalunkwe kundizzjonijiet u regoli/regolamenti li joħorġu mill-Public Service Management Code, li jista' jiġi aċċessat fl-indirizz https://publicservice.gov.mt/en/Pages/The%20Public%20Service/PSMC.aspx, u mill-manwali supplimentari tiegħu. 1.2 Il-persuna maħtura tkun intitolata għall-benefiċċji oħra u suġġetta ghall-kundizzjonijiet u obbligi oħra hekk kif jista' jkun stipulat fi kwalunkwe ftehim pertinenti bejn il-Gvern u l-Union kompetenti 1.3 Il-ħatra, li sakemm mhux speċikat mod ieħor fis-sejħa għall- applikazzjonijiet hija full-time, taqa' taħt ir-regoli u r-regolamenti li jkunu fis-seħħ minn żmien għal żmien fis-Servizz Pubbliku ta' Malta b'mod ġenerali, u fid-Dipartiment/Diviżjoni/Direttorat li fih teżisti l-vakanza b'mod partikolari. Il-persuna maħtura tista' tiġi trasferita skont l- esiġenzi tas-Servizz Pubbliku ta' Malta. 1.4 Għal fini ta' eliġibbiltà, breaks of service jistgħu jiġu meqjusa fejn tidħol komputazzjoni ta' "servizz fil-grad" jew "esperjenza", jekk u kif applikabbli, kif provdut fil-paragrafi 1.3.10 u 1.3.11 rispettivament tal-Manual on Resourcing Policies and Procedures. Bdil raġonevoli għall-persuni rreġistrati b'diżabilita' 2.1 Persuni rreġistrati mal-Kummissjoni Nazzjonali għall-Persuni b'Diżabilita' (KNPD) jistgħu jgawdu minn bdil raġonevoli skont Sezzjoni 7 tal-Att dwar Opportunitajiet Indaqs (Persuni b'Diżabilita'), (Kap 413 tal- Liġijiet ta' Malta), anke jekk ma jkunux jissodisfaw għal kollox ir- rekwiżiti għal dan il-post/ din il-pożizzjoni. Dan basta ikunu jistgħu jwettqu d-dmirijiet relatati mal-post/pożizzjoni fl-essenza tagħhom, u sakemm ikun hemm l-approvazzjoni tal-Kummissjoni dwar is-Servizz Pubbliku. 2.2 Is-sottomissjonijiet għal bdil raġonevoli għandhom isiru skont il- formola speċifika li tinsab fuq il-websajt tad- Diviżjoni dwar Nies u Standards f'dan l-indirizz https://publicservice.gov.mt/en/people/Documents/People-Resourcing- Compliance/Forms-Templates/Other-templates/KNPD-Reasonable-Accomodation-for- Registered-Persons-With-Disability.docx (People Resourcing & Compliance – forms and templates), li għandha tiġi mehmuża mal-formola tal-applikazzjoni u għandha tkun imsaħħa b'dokumentazzjoni relevanti li tinkludi evidenza dokumentata tar-reġistrazzjoni mal-KNPD. Għandhom jingħataw ġustifikazzjionijiet raġunati għaliex ir-rekwiżiti kollha tal-eliġibbilta' mhux qegħdin jiġu sodisfatti u għaliex huma mistħoqqa kunsiderazzjonijet raġunati. Il-korrispondenza kollha għandha tiġi indirizzata lid- Dipartiment/Direttorat/Diviżjoni riċeventi. 2.3 Barra minhekk, f'dawk il-każijiet fejn is-sejħa għall-applikazzjonijiet tistipula d-dħul fil-grad/pożizzjoni permezz ta' eżami, kemm pubblika kif ukoll interna, fil-każ ta' persuni b'diżabilità li huma rreġistrati mal- KNPD, isiru arranġamenti speċjali għall-eżami hekk kif stabbilit fil- University of Malta Guidelines to MATSEC Examinations Access Arrangements, 2011(jistgħu jiġu aċċessati fuq http://www.um.edu.mt/about/services/support/access). Sottomissjoni ta' dikjarazzjoni ta' rikonoxximent dwar il-kwalifiki 3.1 B'eċċezzjoni għal dawk il-kwalifiki msemmija fil-paragrafu 3.2 u 3.2 hawn isfel, l-applikanti għandhom jipproduċu dikjarazzjoni ta' rikonoxximent maħruġa miċ-Ċentru Malti għal Rikonoxximent ta' Kwalifiki u ta' Informazzjoni (MQRIC) fi ħdan il-Kummissjoni Nazzjonali għall- Edukazzjoni Ogħla u Avvanzata (NCFHE), li għandha tinkiseb permezz ta' applikazzjoni online fuq https://services.ncfhe.gov.mt/CertificationApplication.aspx. Din id- dikjarazzjoni għandha tiġi mehmuża mal-applikazzjoni, bl-oriġinali tintwera waqt l-intervista. Qabel ma jiġu mitluba dikjarazzjonijiet ta' rikonoxximent dwar il- kwalifiki skont paragrafu 3.1, il-kandidati huma mitluba l-ewwel jikkonsultaw il-"Lista ta' Korsijiet Addreditati Offruti minn Istitutzzjonijet Liċenzjati" tal-NCFHE li tista' tinkiseb minn http://ncfhe.gov.mt/en/register/Pages/register.aspx. L-applikanti huma eżentati milli jipproduċu dikjarazzjonijiet ta' rikonoxximent hekk kif imsemmi f'paragrafu 3.1 jekk qegħdin jippreżentaw kwalifiki mniżżla f'din il-lista. Il-kandidati għandhom jippreżentaw kopja stampata ta' din il- lista li tinkludi l-kwalifika meħtieġa. 3.3 Mhumiex meħtieġa dikjarazzjonijiet ta' rikonoxximenti mill-MQRIC għall- kwalifiki maħruġa minn instituzzjonijiet Maltin li huma self accrediting, jiġifieri mill-Università ta' Malta, il-Kulleġġ Malti għall-Arti, Xjenza u Teknoloġija (MCAST) u l-Institute of Tourism Studies (ITS); jew kwalunkwe kwalifika Maltija li ġiet akkreditata mill-NCFHE, li fuq iċ-ċertifikat jingħad "Il-Kummissjoni Nazzjonali ghall-Edukazzjoni Ogħla u Avvanzata jidhrilha li dan iċ-ċertifikat huwa ta' MQF _____". 3.4 Fejn jikkonċerna l-kwalifiki oħrajn kollha li ma jaqgħux taħt paragrafu 3.2 u 3.3, l-applikanti huma meħtieġa jissottomettu dikjarazzjoni ta' rikonoxximent kif spjegat f'paragrafu 3.1. Dawk l-applikanti li m'għandhomx din id-dikjarazzjoni jkunu jistgħu japplikaw, iżda jridu jibagħtu kopja tad-dikjarazzjoni lid-dipartiment/direttorat riċeventi kif tkun għad-dispożizzjoni tagħhom, u mhux aktar tard minn erba' (4) xhur mid- data tal-għeluq tas-sejħa għall-applikazzjonijiet. Kandidati jistgħu jiġu assessjat b'mod proviżorju sakemm ikunu għadhom qed jistennew id- dikjarazzjoni ta' rikonoxximent mill-MQRIC. Tali kandidati jiġu skwalifikat mill-proċess tal-għażla jekk id-dikjarazzjoni ta' rikonoxximenti mill-MQRIC tkun fin-negattiv jew jekk id-dikjarazzjoni ma tiġix preżentata fi żmien erba' (4) xhur mid-data tal-għeluq tas-sejħa għall-applikazzjonijiet. Barra minn hekk, soġġett li hemm il-vakanzi, il- ħatra ma ssirx qabel tiġi preżentata d-dikjarazzjoni ta' rikonoxximenti mill-MQRIC. Sottomissjoni ta' rappreżentazzjonijiet dwar ineliġibilita', pubblikazzjoni tar-riżultat u sottomissjoni ta' oġġezzjonijiet dwar ir- riżultat 4.1 Rappreżentazzjonijiet dwar ineliġibilità jistgħu isiru mill-kandidati lis-Segretarju Eżekuttiv, Kummissjoni dwar is- Servizz Pubbliku, Palazz Spinola, Livell 2, Triq San Kristofru, Valletta. Dawn ir- rappreżentazzjonijiet, bil-miktub, għandhom jaslu għand il-Kummissjoni fi żmien 5 ijiem ta' xogħol mid-data li fiha l-kandidat ikun infurmat mill- Bord tal-Għażla li hu / hi mhuwiex eliġibbli. 4.2 Fil-każ ta' postijiet anqas minn Skala 5, ir-riżultat jiġi ppubblikat minn, u esebit fuq in-noticeboard, tad-Dipartiment/Diviżjoni/Direttorat li qed joħroġ is-sejħa għall-applikazzjonijiet. 4.3 Avviż dwar il-ħruġ tar-riżultat (i) jidher fuq is-sit elettroniku tad- Dipartiment/Diviżjoni/Direttorat li qed joħroġ is-sejħa għall- applikazzjonijiet u (ii) jintbagħat permezz ta' SMS lill-kandidati li jkunu qagħdu għall-proċess tal-għażla u li jkunu ssottomettew numru tal-telefon ċellulari u indirizz elettroniku validu mal-applikazzjoni tagħhom. 4.4 Fil-każ ta' postijiet fi Skala 5 jew ogħla, ir-riżultat jintbagħat personalment lill-kandidati mid-Dipartiment/Diviżjoni/Direttorat li qed joħroġ is-sejħa għall-applikazzjonijiet.. 4.5 Oġġezzjonijiet għar-riżultat għandhom jiġu sottomessi lis-Segretarju Eżekuttiv, Kummissjoni dwar is-Servizz Pubbliku. L-oġġezzjonijiet għandhom jaslu għand il-Kummissjoni fi żmien 10 ijiem ta' xogħol mid-data li fiha tidher notifikazzjoni fuq is-sit elettroniku tad- Dipartiment/Diviżjoni/Direttorat li tgħid li r-riżultat ħareġ. L- applikanti għandhom jiċċekkjaw regolarment sit elettroniku rispettiv sabiex ikunu konxji tal-pubblikazzjoni tar-riżultat. Nuqqas li persuna tirċievi avviż dwar il-ħruġ ta' riżultat permezz ta' SMS ma jikkostitwixxix ġustifikazzjoni biex titressaq oġġezzjoni għar-riżultat wara l-għaxart ijiem ta' xogħol imsemmija. L-oġġezzjonijiet fil-każ ta' postijiet fi Skala 5 jew ogħla, iridu jaslu għand il-Kummissjoni dwar is-Servizz Pubbliku fi żmien 10 ijiem ta' xogħol mid-data li fiha jintbagħat ir- riżultat lill-applikant. Aċċess, sottomissjoni u riċevuta għall-applikazzjoni 5.1 L-applikazzjonijiet jistgħu jiġu sottomessi fuq il-formoli li jistgħu jitniżżlu minn dawn il-websites: http://gov.mt/en/Government/DOI/Pages/Posts%20Public%20Service.pdf https://publicservice.gov.mt/en/people/Documents/People-Resourcing- Compliance/Application-Form-English.docx jew jinkisbu mid-Dipartiment/Diviżjoni/Direttorat riċeventi. 5.2 Applikazzjonijiet li jaslu minn barra minn Malta permezz ta' email, fax jew ta' xi messaġġ ieħor simili sal-ħin u d-data tal-għeluq ta' din is- sejħa għall-applikazzjonijiet jistgħu jiġu kkunsidrati basta jkollhom id- dettalji kollha meħtieġa. Il-formola tal-applikazzjoni ffirmata mill- applikant trid tasal għand id- Dipartiment/Diviżjoni/Direttorat riċeventi mhux aktar tard minn ġimgħa wara d-data tal-għeluq tal-applikazzjonijiet u għandha tingħata spjegazzjoni għad-dewmien. In-numru tal-fax u l-indirizz tal-email jidhru fis-sejħa għall-applikazzjonijiet. 5.3 (a) Tingħata rċevuta minnufih bil-miktub għal kull applikazzjoni li titwassal sad-Dipartiment/Diviżjoni/Direttorat. (b) Applikazzjonijiet li jaslu bil-posta għandhom ikunu reġistrati u jintbagħtu kmieni biżżejjed biex jaslu fl-indirizz imsemmi qabel id-data tal-għeluq. Id-Dipartiment/Diviżjoni/Direttorat jibgħat irċevuta bil-posta fi żmien sebat (7) ijiem għal dawn l-applikazzjonijiet. (c) Fil-każ ta' applikazzjonijiet sottomessi permezz tal-Online Government Recruitment Portal (http://recruitment.gov.mt), tintbagħat e-mail ġġenerata mill-kompjuter bħala riċevuta li l-applikazzjoni tkun daħlet. Żamma ta' dokumenti 6.1 Sakemm mhux speċikat mod ieħor fis-sejħa għall-applikazzjonijiet, skont il-politika ta' żamma ta' dokumenti li għandhom x'jaqsmu mar-riżorsi umani fis-Servizz Pubbliku ta' Malta, l-informazzjoni personali ta' dawk l- applikanti li jiġu maħtura f'dan il-post, jibqgħu jinżammu għall-perjodu ta' għaxar snin mill-età tal-irtirar mix-xogħol fid-Diviżjoni dwar Nies u Standards, u għall-perjodu ta' għaxar snin mid-data tat-terminazzjoni tal- impjieg fil-ministeri, u fid-dipartimenti/diviżjonijiet u direttorati kkonċernati. L-applikazzjonijiet l-oħrajn kollha jinżammu sa sena wara il- perjodu ta' validità tas-sejħa tal-applikazzjonijiet (sakemm, f'dan iż- żmien, ma tiġix reġistrata complaint dwar is-sejħa għall- applikazzjonijiet).